CELEX: 32001R0719
Language: hr
Date: 2001-04-10 00:00:00
Title: Uredba Komisije (EZ) br. 719/2001 od 10. travnja 2001. o izmjeni Uredbe (EZ) br. 590/2001 o odstupanju od i izmjeni Uredbe (EZ) br. 562/2000 o utvrđivanju detaljnih pravila za primjenu Uredbe Vijeća (EZ) br. 1254/1999 u vezi s otkupom govedine

03/Sv. 029
            
            
               HR
            
            
               Službeni list Europske unije
            
            
               270
            
         32001R0719
   
               L 100/13
            
            
               SLUŽBENI LIST EUROPSKE UNIJE
            
            
               10.04.2001.
            
         
      UREDBA KOMISIJE (EZ) br. 719/2001
   od 10. travnja 2001.
   o izmjeni Uredbe (EZ) br. 590/2001 o odstupanju od i izmjeni Uredbe (EZ) br. 562/2000 o utvrđivanju detaljnih pravila za primjenu Uredbe Vijeća (EZ) br. 1254/1999 u vezi s otkupom govedine
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 1254/1999 od 17. svibnja 1999. o zajedničkoj organizaciji tržišta govedine i teletine (1), a posebno njezin članak 47. stavak 8.,
   budući da:
   
               (1)
            
            
               Uredbom Komisije (EZ) br. 590/2001 (2) uvodi se određeni broj izmjena i odstupanja od Uredbe Komisije (EZ) br. 562/2000 (3) kako bi se riješilo izvanredno stanje na tržištu koje je posljedica nedavnih događaja u vezi s goveđom spongiformnom encefalopatijom (GSE-om).
            
         
               (2)
            
            
               S obzirom na takvo stanje na tržištu i s ciljem poboljšanja učinkovitosti interventnih mjera koje su utvrđene u Uredbi (EZ) br. 590/2001, treba odobriti odstupanje od članka 4. stavka 2. točke (g) Uredbe (EZ) br. 562/2000 u odnosu na dva travanjska natječajna postupka čime se dozvoljava kupnja težih životinja, dok se njihova otkupna cijena ograničava na cijenu utvrđenu za najveću dozvoljenu masu.
            
         
               (3)
            
            
               Uredbu (EZ) 590/2001 treba stoga izmijeniti.
            
         
               (4)
            
            
               S obzirom na razvoj događaja, ova Uredba mora odmah stupiti na snagu.
            
         
               (5)
            
            
               Mjere predviđene ovom Uredbom u skladu su s mišljenjem Upravljačkog odbora za govedinu i teletinu,
            
         DONIJELA JE OVU UREDBU:
   Članak 1.
   Članak 1. stavak 3. Uredbe (EZ) br. 590/2001 zamjenjuje se sljedećim:
   
      „3.   Neovisno o članku 4. stavku 2. točki (g) Uredbe (EZ) br. 562/2000, za drugo tromjesečje 2001. najveća dozvoljena masa trupova iz navedene Uredbe iznosi:
      
                  —
               
               
                  430 kg za prva dva natječajna postupka; međutim, trupovi mase veće od 430 kg mogu se otkupiti u okviru intervencije, ali u tom slučaju isplaćuje se otkupna cijena koja ne premašuje cijenu za najveću dopuštenu masu,
               
            
                  —
               
               
                  410 kg za treći i četvrti natječajni postupak,
               
            
                  —
               
               
                  390 kg za posljednja dva natječajna postupka.”
               
            
   Članak 2.
   Ova Uredba stupa na snagu na dan objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 10. travnja 2001.
      
         
            Za Komisiju
         
         Franz FISCHLER
         
         
            Član Komisije
         
      
   
   
      (1)  SL L 160, 26.6.1999., str 21.
   
      (2)  SL L 86, 27.3.2001., str. 30.
   
      (3)  SL L 68, 16.3.2000., str. 22.